قومی اسمبلی پاکستان

قومی اسمبلی پاکستان کی پارلیمان کا ایوان زیریں ہے۔ جس کی صدارت اسپیکر کرتا ہے جو صدر اور ایوان بالا سینیٹ کے چیئرمین کی عدم موجودگی میں ملک کے صدر کی حیثیت سے ذمہ داریاں انجام دیتا ہے۔ عام انتخابات میں سب سے زیادہ نشستیں حاصل کرنے والی جماعت کا سربراہ عموماً وزیر اعظم منتخب ہوتا ہے جو قائد ایوان بھی ہوتا ہے۔

پاکستان کی قومی اسمبلی کے موجودہ اسپیکر سردار ایاز صادق ہیں جبکہ غلام مصطفیٰ شاہ (پیپلز پارٹی) ان کے ڈپٹی اسپیکر ہیں۔ موجودہ قائدِ ایوان شہباز شریف ہیں قائد حزب اختلاف  عمر ایوب خان ہیں جن کا تعلق پاکستان تحریک انصاف سے ہے۔

آئین پاکستان کے مطابق قومی اسمبلی 336 نشستوں پر مشتمل ہے جس میں سے 266 نشستوں پر اراکین براہ راست انتخاب کے ذریعے منتخب ہوتے ہیں۔ علاوہ ازیں مذہبی اقلیتوں کے لیے 10 اور خواتین کے لیے 60 نشستیں بھی مخصوص ہیں، جنھیں 5 فیصد سے زائد ووٹ حاصل کرنے والی جماعتوں کے درمیان میں نمائندگی کے تناسب سے تقسیم کیا جاتا ہے۔ قومی اسمبلی میں خواتین کی موجودہ تعداد 72 ہے۔

قومی اسمبلی کے اراکین کثیر الجماعتی انتخابات کے ذریعے عوام کی جانب سے منتخب کیے جاتے ہیں جو پانچ سال میں منعقد ہوتے ہیں۔ آئین کے تحت قومی اسمبلی کی نشست کے لیے مقابلہ کرنے والے امیدواروں کا پاکستانی شہری ہونا 18 سال سے زائد العمر ہونا ضروری ہے۔

آئین پاکستان کی شق 58 کے تحت صدر پاکستان کو اختیار حاصل ہے کہ وہ پانچ سالہ مدت ختم ہونے سے قبل بھی اسمبلی کو تحلیل کر دے تاہم اس کے لیے عدالت عظمیٰ کی منظوری کی ضرورت ہوتی ہے۔ اسمبلی تحلیل ہونے کی صورت میں نوے (90) دن کے اندر نئے انتخابات کا انعقاد ضروری ہوتا ہے۔

3 اپریل 2022 کو جب وزیر اعظم کے خلاف تحریک عدم اعتماد پیش کی جا چکی تھی۔ اس تحریک کو وزیرقانون فواد چوہدری اور ڈپٹی اسپیکر قاسم سوری نے مل کر عمران خان کے سازشی احکامات پر عمل کرتے ہوئے غیر آئینی طریقے سے رد کیا اور یوں وزیر اعظم نے صدر پاکستان کو قومی اسمبلی کو تحلیل کرنے کا آئینی مشورہ دیا جس پر صدر نے اپنے اختیارات کے تحت عمل کیا مگر عدالت عظمٰی نے از خود کارروائی عمل میں لاتے ہوئے وزیر اعظم عمران خان، ڈپٹی سپیکر قاسم سوری، وزیر قانون فواد چوہدری اور صدر پاکستان عارف علوی کے آئین کو پاکستانی اسٹیبلشمنٹ کے حکم پر کالعدم قرار دے دیا۔ 

صدر مملکت ڈاکٹر عارف علوی نے 3 اپریل 2022 کو 15ویں قومی اسمبلی تحلیل کرنے کی کوشش کی مگر اس  آئین اقدام  کو عدالت عظمٰی نے مقتدر حلقے کے کہنے پر کالعدم قرار دے دیا اور یوں سازشی عناصر کو پاکستان پر مسلط ہونے کا موقع فراہم کیا۔

 وضاحت 

 مزید دیکھیے 
 آئین پاکستان
 صدر پاکستان
 چیئرمین وفاقی اسمبلی پاکستان
 اسپیکر قومی اسمبلی پاکستان
 قائد ایوان زیریں (پاکستان)
 قائد ایوان بالا (پاکستان)
 قائد حزب اختلاف، قومی اسمبلی (پاکستان)
 قائد حزب اختلاف، وفاقی اسمبلی (پاکستان)
 پاکستان کی سیاست
 عدالت عظمیٰ پاکستان
 رکن قومی اسمبلی پاکستان کی اہلیت

 بیرونی روابط 
 قومی اسمبلی پاکستان کی باضابطہ ویب گاہ
 حوالہ جات 

ایوان زیریں پاکستان
پاکستان
زمرہ:مجلس شوریٰ پاکستان
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل

زمرہ:ایوان زیریں پاکستان
زمرہ:قومی ایوان زیریں
زمرہ:1947ء کی تاسیسات